Document ID: 31995R2730

KOMISSION ASETUS (EY) N:o 2730/95,
annettu 27 päivänä marraskuuta 1995,
viinialan vientitukien soveltamista koskevista yksityiskohtaisista säännöistä annetun asetuksen (ETY) N:o 3389/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 55 artiklan 8 kohdan,
ottaa huomioon viinialan vientitukien myöntämistä koskevista yleisistä säännöistä ja niiden määrän vahvistamisen perusteista 5 päivänä helmikuuta 1979 annetun neuvoston asetuksen (ETY) N:o 345/79 (3), sellaisena kuin se on viimeksi muutettuna asetuksella (ETY) N:o 2009/81 (4), ja erityisesti sen 6 artiklan 3 kohdan,
sekä katsoo, että
komission asetuksessa (ETY) N:o 3389/81 (5), sellaisena kuin se on viimeksi muutettuna asetuksella (EY) N:o 1343/94 (6), vahvistetaan viinialan vientitukien myöntämisen soveltamista koskevat tietyt yksityiskohtaiset säännöt,
maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetun komission asetuksen (ETY) N:o 3665/87 (7), sellaisena kuin se on viimeksi muutettuna asetuksella (EY) N:o 1384/95 (8), 5 artiklan säännösten soveltaminen johtaa tyydyttäviin tuloksiin tuotteiden kolmansissa maissa tapahtuvan kulutuksen toteennäyttämisen osalta,
saatujen kokemusten mukaan viennissä tiettyihin kolmansiin maihin on ilmennyt väärinkäytöksiä; tiettyjen kolmansien maiden, joissa väärinkäytösten vaara on merkittävä, poistaminen tukea saavien maiden luettelosta tekisi mahdolliseksi kauppavirtojen palautumisen ennalleen, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 3389/81 4 a artikla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä marraskuuta 1995.

Labels: 3
17
6